[image: CD COLOR 2016 ]
Parlamentul României
Camera Deputaţilor

	Comisia pentru sănătate și familie

	
	Comisia pentru muncă și protecție socială


	Nr. 4c-10/437
	
	Nr. 4c-9/797

	
	
	


Bucureşti, 8 martie 2022


Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.14/2021 pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, trimis Comisiei pentru muncă şi protecţie socială şi Comisiei pentru sănătate și familie, în procedură obişnuită, cu adresa nr. PLx 483/2021 din 18 octombrie 2021, pentru dezbatere şi examinare pe fond.




    PREŞEDINTE, 				PREŞEDINTE,

Dr. Nelu TĂTARU			       Adrian SOLOMON

RAPORT  COMUN
asupra proiectului de Lege privind aprobarea Ordonanţei Guvernului nr.14/2021 pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate


În temeiul art.95 din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială şi Comisia pentru sănătate și familie, au fost sesizate, prin adresa nr. PLx 483/2021 din 18 octombrie 2021, cu dezbaterea pe fond, în procedură obişnuită, a proiectului de Lege privind aprobarea Ordonanţei Guvernului nr.14/2021 pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate.

Proiectul de lege are ca obiect de reglementare aprobarea Ordonanței Guvernului nr. 14/2021 care prevede modificarea si completarea Ordonanţei de urgenţă a Guvernului nr.158/2005, în sensul instituirii unor prevederi care să permită acordarea concediilor medicale şi, respectiv, a indemnizaţiilor aferente, peste durata maximă stabilită, de 183 de zile anual, pentru persoanele asigurate care au suferit arsuri şi care necesită o perioadă mult mai mare de tratament şi recuperare, în vederea reinserţiei socio-profesionale.

Proiectul de lege a fost adoptat de Senat, în calitate de primă Cameră sesizată, în şedinţa din 11 octombrie 2021.
La întocmirea prezentului raport comun, Comisiile au avut în vedere:
1. avizul favorabil al Consiliului Legislativ (nr.700/27.08.2021)
1. avizul favorabil al Consiliului Economic şi Social (nr.6323/26.08.2021)
1. avizul favorabil al Comisiei juridice, de disciplină şi imunităţi 
(nr.4c-13/857/09.11.2021)
1. avizul favorabil al Comisiei pentru drepturile omului, culte şi problemele minorităţilor naţionale (nr.4c-6/973/27.10.2021)
1. avizul favorabil al Comisiei pentru egalitatea de şanse pentru femei şi bărbaţi (nr.4c-20/437/03.11.2021).

În conformitate cu prevederile Regulamentului Camerei Deputaţilor, republicat, Comisiile au dezbătut proiectul de lege în şedinţe separate. 

Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 2 februarie 2022 şi au hotărât, cu unanimitate de voturi, aprobarea proiectului de lege cu amendamente, redate în anexa care face parte integrantă din prezentul raport comun.

La lucrările comisiei şi-au înregistrat prezenţa 18 deputaţi, din totalul de 19 membri ai comisiei.

La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare:
· domnul Cătălin Boboc, Secretar de Stat în cadrul Ministerului Muncii și Solidarității Sociale;
· doamna Florica Cherecheș, președintele Autorității pentru Protecția Persoanelor cu Dizabilități.

Membrii Comisiei pentru sănătate și familie au dezbătut proiectul de lege în şedinţa din 8 martie 2022 şi au hotărât, cu unanimitate de voturi, aprobarea proiectului de lege cu amendamente, redate în anexa care face parte integrantă din prezentul raport comun.
La lucrările comisiei şi-au înregistrat prezenţa deputaţii, membri ai comisiei, conform listei de prezenţă.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 


Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările ulterioare.

În urma finalizării dezbaterilor, cele două Comisii au hotărât, cu unanimitate de voturi, să propună Plenului Camerei Deputaţilor adoptarea  proiectului de lege cu amendamente admise, redate în anexa care face parte integrantă din prezentul raport comun.



PREŞEDINTE,			       		PREŞEDINTE,

Adrian SOLOMON	    			Dr.Nelu TĂTARU





SECRETAR,			              		SECRETAR,

Dan-Constantin ȘLINCU  			Liviu Ioan BALINT












	
Întocmit,

[bookmark: OLE_LINK1][bookmark: OLE_LINK2]Șef birou Cristina Bologan    	                                                    Şef birou Lidia Vlădescu
Consilier parlamentar Maria-Rozalia Bucur                                           Consilier parlamentar Sorina Szabo

ANEXA 

AMENDAMENTE ADMISE

În urma dezbaterilor, Comisiile au hotărât adoptarea proiectului de lege cu următoarele amendamente:

	Nr. crt.
	Text ordonanţă
	Text
adoptat de Senat
	Text adoptat de Comisii
(autor amendament)
	Motivare

	1. 
	
__
	[bookmark: bookmark1]
Titlul legii

Lege privind aprobarea Ordonanţei Guvernului nr.14/2021 pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate

	
Nemodificat 
	

	2. 
	
__
	
Articol unic. - Se aprobă Ordonanţa Guvernului nr.14 din 30 august 2021 pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, adoptată în temeiul art.1 pct.V.4 din Legea nr. 195/2021 privind abilitarea Guvernului de a emite ordonanţe, publicată în Monitorul Oficial al României, Partea I, nr.831 din 31 august 2021, cu următoarea completare:


	
Articol unic. - Se aprobă Ordonanţa Guvernului nr.14 din 30 august 2021 pentru modificarea Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, adoptată în temeiul art.1 pct.V.4 din Legea nr. 195/2021 privind abilitarea Guvernului de a emite ordonanţe, publicată în Monitorul Oficial al României, Partea I, nr.831 din 31 august 2021.

Autori: membrii comisiilor

	
Pentru respectarea normelor de tehnică legislativă, având în vedere aprobarea ordonanței în forma prezentată de Guvern.

	3. 
	
Titlul ordonanței

Ordonanță pentru modificarea Ordonanţei de urgenţă a Guvernului nr. 158/2005 privind concediile şi indemnizaţiile de asigurări sociale de sănătate

	
__
	
Nemodificat
	

	4. 
	
[bookmark: do|arI|pa1]Art. I - Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, publicată în Monitorul Oficial al României, Partea I, nr. 1074 din 29 noiembrie 2005, aprobată cu modificări şi completări prin Legea nr. 399/2006, cu modificările şi completările ulterioare, se modifică după cum urmează:




	
__
	
Nemodificat
	

	5. 
	
Art.I, pct.1-3

1. La articolul 31, alineatul (2) va avea următorul cuprins:
[bookmark: do|arI|pt1|pa1]"(2) Prin excepţie de la prevederile alin. (1) lit. b), persoanele prevăzute la art. 1 beneficiază de concedii şi indemnizaţii de asigurări sociale de sănătate fără prezentarea adeverinţei, în cazul urgenţelor medico-chirurgicale, al unor tipuri de arsuri care se stabilesc prin normele de aplicare a prezentei ordonanţe de urgenţă, inclusiv pentru perioada de recuperare, al bolilor infectocontagioase din grupa A, în cazul bolilor infectocontagioase pentru care se instituie izolarea stabilite prin Hotărârea Guvernului nr. 921/2020 privind aprobarea Listei bolilor infectocontagioase pentru care se instituie izolarea persoanelor, la domiciliul acestora, la locaţia declarată de acestea sau, după caz, în unităţi sanitare sau în locaţii alternative ataşate acestora, precum şi a Listei unităţilor sanitare de bază în care se tratează persoanele bolnave, precum şi în cazul carantinei."

2. La articolul 9, alineatul (1) va avea următorul cuprins:
[bookmark: do|arI|pt2|pa1][bookmark: do|arI|pt2|pa2]"Art. 9 - (1) Persoanele asigurate prevăzute la art. 1 alin. (1) şi (2) au dreptul la concediu şi indemnizaţie pentru incapacitate temporară de muncă, fără îndeplinirea condiţiei de stagiu de asigurare, în cazul urgenţelor medico-chirurgicale, al unor tipuri de arsuri care se stabilesc prin normele de aplicare a prezentei ordonanţe de urgenţă, inclusiv pentru perioada de recuperare, tuberculozei, bolilor infectocontagioase din grupa A, stabilite prin hotărâre a Guvernului, neoplaziilor, SIDA, precum şi în cazul bolilor infectocontagioase pentru care se impune măsura izolării prevăzută la art. 8 alin. (1) din Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic."

3. La articolul 13, alineatul (3) va avea următorul cuprins:
[bookmark: do|arI|pt3|pa1]"(3) Durata de acordare a concediului şi a indemnizaţiei pentru incapacitate temporară de muncă este mai mare în cazul unor boli speciale şi pentru unele tipuri de arsuri care se stabilesc prin normele de aplicare a prezentei ordonanţe de urgenţă, inclusiv pentru perioada de recuperare, şi se diferenţiază după cum urmează:
[bookmark: do|arI|pt3|pa2]a) un an, în intervalul ultimilor 2 ani, pentru unele boli cardiovasculare, stabilite de Casa Naţională de Asigurări de Sănătate, denumită în continuare CNAS, cu acordul Ministerului Sănătăţii;
[bookmark: do|arI|pt3|pa3]b) un an şi 6 luni, în intervalul ultimilor 2 ani, pentru SIDA şi neoplazii, în funcţie de stadiul bolii;
[bookmark: do|arI|pt3|pa4]c) pe toată perioada de tratament, până la vindecare, pentru tuberculoză;
[bookmark: do|arI|pt3|pa5]d) pe toată perioada de tratament, până la vindecare, pentru unele tipuri de arsuri care se stabilesc prin normele de aplicare a prezentei ordonanţe de urgenţă, inclusiv pentru perioada de recuperare."

	
__
	
Nemodificate
	

	6. 
	
__
	
- La articolul I, după punctul 3 se introduce un nou punct, pct.31, cu următorul cuprins:
„31. La articolul 13 alineatul (3), după litera d) se introduce o nouă literă, lit.e), cu următorul cuprins:
e) în cazul depăşirii termenului legal pentru recuperare, pacientul poate solicita pensionarea în baza art.68 din Legea nr.263/2010 privind sistemul unitar de pensii publice, cu modificările şi completările ulterioare.”

	
Se elimină.

Autori: membrii comisiilor

	
Prevederile cu privire la pensionarea de invaliditate se regăsesc la art. 14 din OUG nr.158/2005, textul fiind acoperitor.

Textul este restrictiv, întrucât există şi posibilitatea de a solicita pensie pentru limită de vârstă dacă sunt îndeplinite condiţiile legale, nu numai pensie de invaliditate.


	7. 
	
Art.I pct.4-6

4. La articolul 141, alineatul (3) va avea următorul cuprins:
[bookmark: do|arI|pt4|pa1]"(3) Prin excepţie de la prevederile alin. (1), pentru certificatele de concediu medical care se eliberează pentru unele boli speciale şi pentru unele tipuri de arsuri care se stabilesc prin normele de aplicare, inclusiv pentru perioada de recuperare, prevăzute la art. 13 alin. (3), pentru urgenţele medico-chirurgicale, pentru bolile infectocontagioase din grupa A, pentru bolile infectocontagioase pentru care se impune măsura izolării prevăzută la art. 8 alin. (1) din Legea nr. 136/2020, republicată, cu modificările şi completările ulterioare, precum şi pentru certificatele de concediu medical care vizează durata internării persoanei asigurate, medicul curant nu are obligaţia întocmirii planului de urmărire a evoluţiei bolii."

5. La articolul 17, alineatul (2) va avea următorul cuprins:
[bookmark: do|arI|pt5|pa1]"(2) Cuantumul brut lunar al indemnizaţiei pentru incapacitate temporară de muncă, determinată de tuberculoză, SIDA, neoplazii, de bolile infectocontagioase din grupa A, de urgenţe medico-chirurgicale, precum şi de unele tipuri de arsuri care se stabilesc prin normele de aplicare a prezentei ordonanţe de urgenţă, inclusiv pentru perioada de recuperare, stabilite în condiţiile prevăzute la art. 9, este de 100% din baza de calcul stabilită conform art. 10."

6. Articolul 34 va avea următorul cuprins:
[bookmark: do|arI|pt6|pa1][bookmark: do|arI|pt6|pa2]"Art. 34 - Durata concediilor pentru tuberculoză, unele tipuri de arsuri care se stabilesc prin normele de aplicare a prezentei ordonanţe de urgenţă, inclusiv pentru perioada de recuperare, neoplazii, SIDA, boli cardiovasculare, a concediilor pentru sarcină şi lăuzie, îngrijirea copilului bolnav, pentru reducerea timpului de muncă, pentru carantină sau izolare, precum şi pentru risc maternal nu diminuează numărul zilelor de concediu medical acordate unui asigurat pentru celelalte afecţiuni."

	
__
	
Nemodificate
	

	8. 
	
[bookmark: do|arII|pa1]Art. II -Pentru punerea în aplicare a prevederilor prezentei ordonanţe, normele de aplicare prevăzute la art. 56 din Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr. 399/2006, cu modificările şi completările ulterioare, aprobate prin Ordinul ministrului sănătăţii şi al preşedintelui Casei Naţionale de Asigurări de Sănătate nr.15/2018/1.311/2017, se modifică şi se completează prin ordin al ministrului sănătăţii şi al preşedintelui Casei Naţionale de Asigurări de Sănătate, care se aprobă în termen de maximum 10 zile de la data intrării în vigoare a prezentei ordonanţe.

	
	Nemodificat
	

	9. 
	
[bookmark: do|arIII|pa1]Art. III - Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, publicată în Monitorul Oficial al României, Partea I, nr. 1.074 din 29 noiembrie 2005, aprobată cu modificări şi completări prin Legea nr. 399/2006, cu modificările şi completările ulterioare, inclusiv cu cele aduse prin prezenta ordonanţă, se va republica în Monitorul Oficial al României, Partea I, dându-se textelor o nouă numerotare.

	
__
	
Nemodificat

